জন্মদিনে ভক্তদের কি রিটার্ন গিফট দিলেন ‘বলিউড খিলাড়ি’!

ওয়েব ডেস্ক: বলিউড খিলাড়ি(Bollywood Khiladi)অক্ষয় কুমারের(Akshay Kumar) ৫৮ তম জন্মদিনের সোশ্যাল মিডিয়ায় শুভেচ্ছা(Birthday wishes) ভরিয়ে দিলেন তার ভক্ত অনুরাগীরা। আবেগে ভরা সেই সমস্ত শুভেচ্ছা বার্তা দেখে অক্ষয় কুমার সোশ্যাল মিডিয়ায় শেয়ার করেছেন এক কাস্টমাইজড আর্টপিস।

আরও পড়ুন:খোদ মার্কিন মুলুকের কনসার্টে ট্রাম্পকে ‘শুল্ক সম্রাট’ বলে খোঁচা বাদশার !’

তাঁর অভিনীত এক ঝাঁক চরিত্র অর্থাৎ ১৫০ টিরও বেশি আইকনিক মুহূর্ত দিয়ে তৈরি এই আর্টপিস। নিজের মাথার পিছনে বলয়ের মত এক চিত্রগ্রহ। বলিউডে তার ৩ দশকেরও বেশি যাত্রাকে সূচিত করছে এই ছবি।
গতকাল অর্থাৎ সোমবার ৫৮ বছরে পা দিলেন বলিউড খিলাড়ি। বলিউড ইন্ডাস্ট্রিতে অক্ষয়ের ৩৪ বছর কেটেছে।এই কাস্টমাইজড আর্টপিস(Customized Art piece) পোস্ট করে বলিউড খিলাড়ি লিখেছেন, যারা আমার উপর বিশ্বাস রেখেছেন আমার ছবি টিকিট কেটেছেন-এটা আপনাদেরই যাত্রা। আপনাদের আমার তরফ থেকে চিরন্তন ধন্যবাদ। আমি আপনাদের ভালোবাসা আর আশীর্বাদ ছাড়া কিছুই নই। অক্ষয়ের এই আবেগ মেশানো পোস্ট দেখে আপ্লুত তার ভক্ত-অনুরাগীরা। এ যেন ভক্তদের জন্য মহানায়কের রিটার্ন গিফট।

পোস্টে অক্ষয় কৃতজ্ঞতা জানাতে ভুলেন নি শিল্পী রাহুল নন্দাকে। যিনি তাঁর জীবনের এই ফিল্মি কোলাজ তৈরি করেছেন।প্রসঙ্গত, অক্ষয় এই ছবি পোস্ট করার সঙ্গে সঙ্গে মুহূর্তে সেটি ভাইরাল হয়েছে। শুভেচ্ছা বার্তায় ভরিয়ে দিয়েছেন বলিউড তারকারাও। খ্যাতনামা বলিউড চিত্রগ্রাহক ডাব্বু রত্নানি লিখেছেন, ‘হ্যাপি বার্থডে এ কে’। অনেক ভক্ত এবং অভিনেতা লিখেছেন অক্ষয় স্যার আপনার শৃঙ্খলা ফিটনেস আর পরিশ্রম আমাদের কাছে অনুপ্রেরণা। আপনার সাফল্য এবং সুস্বাস্থ্য কামনা করি।
এই বছর অক্ষয়ের ঝুলিতে এসেছে ‘স্কাই ফোর্স’ এবং ‘কেশরি চ্যাপ্টার ২’। পাশাপাশি তাঁর হিট ফ্র্যাঞ্চাইজি ‘হাউজফুল ৫’-ও ভাল সাড়া পেয়েছে। এখন দর্শকের অপেক্ষা, কোর্টরুম ড্রামা ‘জলি এলএলবি ৩’— যেখানে তাঁর সঙ্গে থাকবেন আরশাদ ওয়ার্সি।